સિટી ઈજનેર હિતેશ કોન્ટ્રાક્ટરે જણાવ્યું હતું કે શેઢી કેનાલમાં પડેલા ગાબડાનું રિપેરિંગ કામ પૂર્ણ થઈ જતાં આજે બપોરે પાણીનો પુરવઠો પ્રાપ્ત થતાં રાસ્કા અને કોતપુરના વોટર પ્રોજેક્ટને પુનઃ કાર્યરત કરાયો છે. કોન્ટ્રાક્ટરે વાતચીતમાં જણાવ્યું હતું કે સાંજનો પાણી પુરવઠો હાલમાં નહીં ચાલુ કરાય આ અંગે પાણીની સ્થિતિનું મોનિટરિંગ કરીને પછી નિર્ણય કરાશે. સાંજના પાણી પુરવઠાની સત્તાવાર જાહેરાત કરાશે. દરમિયાનમાં આજે શહેરના પૂર્વ અને દક્ષિણ ઝોનમાં ૨૫૧ જેટલા ફેરા કરીને ટેન્કરો દ્વારા પાણી પુરવઠો આપવામાં આવ્યો હતો.